《北山别业三十八咏 其二 飞雨洞》
元代·陈樵

蜀天万里入东州，冷翠侵扉翠欲流。朱鲤有灵时出穴，白狐生火几经秋。

山中十暑寒犹在，潭上千年雨未收。昨日西林晞白发，湿云依旧满貂裘。

作者简介：（1278—1365）元东阳人，字君采，号鹿皮子。幼承家学，继受经于程直方。学成不仕，隐居圁谷。性至孝。为文新逸超丽。有《鹿皮子集》。